చెన్నై: జయలలిత అక్రమాస్తుల కేసులో ఏ2 నిందితురాలిగా ఉన్న శశికళ బెంగళూరు పరప్పన జైలులో శిక్షను అనుభవిస్తున్న సంగతి తెలిసిందే. అయితే ఆమె తరపు లాయర్లు శశికళను చెన్నై జైలుకు తరలించడానికి విశ్వ ప్రయత్నాలు చేస్తున్నారు. ఇందుకు సంబంధించి ఇప్పటికే న్యాయపరంగా తీసుకోవాల్సిన నిర్ణయాలపై ఆమె తరపు న్యాయవాదులు దృష్టి పెట్టారు. పరప్పన అగ్రహార జైలు సూపర్డెంట్కు లాయర్లు తమ వాదనను వినిపించనున్నారు. అంతేకాదు, కర్ణాటక న్యాయశాఖ మంత్రితో కూడా శశికళ జైలు మార్పు విషయమై లాయర్లు చర్చించనున్నారు. అయితే శశికళను చెన్నై జైలుకు తరలించేందుకు అనుమతినిచ్చే అవకాశాలు తక్కువగా కనిపిస్తున్నాయి. ఈ కేసు రెండు రాష్ట్రాలకు సంబంధించిన అంశం. పైగా సుప్రీం కోర్టు ఇచ్చిన తీర్పు... అందువల్ల రాష్ట్ర ప్రభుత్వాలు కూడా ఇందులో జోక్యం చేసుకునేందుకు అవకాశం ఉండదు. ఈ విషయమై శశికళ తరపు లాయర్ మాట్లాడుతూ కర్ణాటక ప్రభుత్వాన్ని ఆశ్రయించాలని భావిస్తున్నట్లు తెలిపారు. సుప్రీం కోర్టు అనుమతి లేకుండా శశికళను చెన్నై జైలుకు తరలించే అవకాశాలు లేవని ఆమె తరపు న్యాయవాది స్పష్టం చేశారు. ఇదిలా ఉంటే, శశివర్గానికి చెందిన తమిళనాడు సీఎం పళనిస్వామి కూడా త్వరలో బెంగళూరు జైల్లో ఆమెతో భేటీ కానున్నారు.
chennai: jayalalita akramaastula kesulo e2 nindituraaligaa unna sasikala bengaluru parappana jailulo shikshanu anubhavistunna sangati telisinde. ayithe aame tarapu laayarlu sasikalanu chennai jailuku taralinchadaaniki vishwa prayatnaalu chestunnaru. induku sambandhinchi ippatike nyaayaparamgaa teesukovaalsina nirnayaalapai aame tarapu nyaayavaadulu drushti pettaaru. parappana agrahara jailu suupardentku laayarlu tama vaadananu vinipinchanunnaaru. antekaadu, karnaataka nyaayasaakha mantritho kuudaa sasikala jailu maarpu vishayamai laayarlu charchinchanunnaru. ayithe sasikalanu chennai jailuku taralinchenduku anumatinicche avakaasaalu takkuvagaa kanipistunnaayi. ee kesu rendu rashtralaku sambandhinchina amsam. paiga supreem kortu ichina teerpu... anduvalla rashtra prabhutvaalu kuudaa indulo jokyam chesukunenduku avakaasam undadu. ee vishayamai sasikala tarapu layar maatlaadutuu karnaataka prabhutvaanni aasrayinchaalani bhaavistunnatlu telipaaru. supreem kortu anumati lekunda sasikalanu chennai jailuku taralinche avakaasaalu levani aame tarapu nyaayavaadi spashtam chesaru. idila unte, sasivargaaniki chendina tamilanadu cm palaniswamy kuudaa twaralo bengaluru jaillo aametho bheti kaanunnaaru.